**Αθήνα:** 02.09.2021

**ΑΝΑΚΟΙΝΩΣΗ**

**Η ΕΣΑμεΑ αποχαιρετά τον Μίκη Θεοδωράκη**

Η Εθνική Συνομοσπονδία Ατόμων με Αναπηρία εκφράζει τη θλίψη της μαζί με όλους τους Έλληνες για το θάνατο του Μίκη Θεοδωράκη. Του ανθρώπου που μέσα από τη μουσική του και την αγωνιστική του δράση, άφησε το στίγμα του και αναδείχθηκε μία από τις σημαντικότερες προσωπικότητες της υφηλίου. Ο Μίκης Θεοδωράκης πρωτοστάτησε σε όλους τους αγώνες του λαού και τους μελοποίησε. Η μουσική του, άρρηκτα συνδεδεμένη με τους αγώνες, τις διεκδικήσεις και τις αγωνίες των ανθρώπων τον έχει καταστήσει αθάνατο.

Η προσωπικότητά του θα είναι πάντα συνυφασμένη με τον Ελληνισμό και τους αγώνες του για ελευθερία και δημοκρατία αλλά και με το μέγα πάθος για τη μουσική και την τέχνη γενικότερα. Ο Μίκης Θεοδωράκης αγάπησε τον κόσμο και ο κόσμος τον λάτρεψε, καθώς του γνώρισε τους ποιητές, τη λαϊκή παράδοση αλλά και την κλασική μουσική μέσα από τα πολυβραβευμένα τραγούδια και τις συνθέσεις του. Ο Μίκης Θεοδωράκης ήταν μέσα στους αγώνες του λαού του και παράλληλα έκανε όλο τον πλανήτη να χορέψει Ζορμπά.

Ο κόσμος σήμερα υποκλίνεται μπροστά στον τελευταίο μεγάλο Έλληνα συνθέτη.

*Ποιος τη ζωή μου, ποιος την κυνηγά*

*να την ξεμοναχιάσει μες στη νύχτα;*

*ουρλιάζουν και σφυρίζουν φορτηγά*

*σαν ψάρι μ’ έχουν πιάσει μες στα δίχτυα*

*Για κάποιον μες στον κόσμο είν’ αργά*

*ποιος τη ζωή μου, ποιος την κυνηγά;*

*Ποιος τη ζωή μου, ποιος παραφυλά*

*στου κόσμου τα στενά ποιος σημαδεύει;*

*πού πήγε αυτός που ξέρει να μιλά*

*που ξέρει πιο πολύ και να πιστεύει;*

Εικόνα που περιέχει κείμενο, άτομο, υπαίθριος

Περιγραφή που δημιουργήθηκε αυτόματα

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |